ຈີນແລະຍີ່ປຸ່ນຮຽກຮ້ອງສາກົນພ້ອມກັນເອົາໃຈໃສ່ແກ້ໄຂໂຄງການນິວເຄຼຍຂອງສປປ.ເກົາຫຼີ
ທ່ານນາຍົກລັດຖະມົນຕີຍີ່ປຸ່ນ Shinzo Abe
(ພາບ: EPA/TTXVN)
ຕອນເຊົ້າວັນທີ 22/09, ທີ່ກອງປະຊຸມຂັ້ນສູງຂອງສະມັດຊາໃຫຍ່ສະຫະປະຊາຊາດຄັ້ງທີ 71, ບັນດາການນຳຈີນ ແລະ ຍີ່ປຸ່ນ ໄດ້ມີບົດກ່າວປາໄສທີ່ກ່ຽວຂ້ອງເຖິງໂຄງການນິວເຄຼຍຂອງສປປ.ເກົາຫຼີ. ໃນຂະນະທີ່, ຈີນ ຮຽກຮ້ອງໃຫ້ບັນດາປະເທດຊອກຫາມາດຕະການແກ້ໄຂຜ່ານການເຈລະຈາ ແລະ ຄູ່ເຈລະຈາໂດຍກົງ, ຍີ່ປຸ່ນ ພັດຖືວ່າ, ປະຊາຄົມສາກົນຄວນມີ “ປະຕິກິລິຍາທີ່ແຕກຕ່າງກັນ” ກ່ອນນີ້ ຍ້ອນ “ທິດທາງໃໝ່” ໃນໂຄງການນິວເຄຼຍຂອງສປປ.ເກົາຫຼີ. ກ່າວຄຳເຫັນທີ່ກອງປະຊຸມ, ທ່ານນາຍົກລັດຖະມົນຕີຍີ່ປຸ່ນ Shinzo Abe ຢືນຢັນວ່າ, ໄພນາບຂູ່ຈາກສປປ.ເກົາຫຼີ ພາຍຫຼັງບັນດາການທົດລອງລູກສອນໄພ ແລະ ນິວເຄຼຍປີນີ້ແມ່ນຄວາມແຕກຕ່າງກ່ຽວກັບທາດແທ້ເມື່ອທຽບໃສ່ກ່ອນນີ້, ສະນັ້ນຮຽກຮ້ອງໃຫ້ປະຊາຄົມສາກົນຕ້ອງມີປະຕິກິລິຍາຢ່າງເດັດດຽວ. ກ່ອນໜ້ານັ້ນ, ກ່າວຄຳເຫັນທີ່ກອງປະຊຸມ, ທ່ານນາຍົກລັດຖະມົນຕີຈີນ ລິ໋ເຄີຊຽງ ໄດ້ຢືນຢັນຄືນໃໝ່ວ່າ ປະຊາຄົມສາກົນຕ້ອງແກ້ໄຂບັນດາບັນຫາຮ້ອນເຮັ່ງຂອງໂລກຄືຢູ່ຊີຣີ ຫຼື ສປປ.ເກົາຫຼີ ດ້ວຍມາດຕະການດ້ານການເມືອງ ແລະ ດຳເນີນການເຈລະຈາ. ຕາມບັນດານັກການທູດສະຫະປະຊາຊາດແລ້ວ, ຈີນ ແລະ ອາເມລິກາ ໄດ້ເລີ່ມປຶກສາຫາລືກ່ຽວກັບຄວາມສາມາດຍົກອອກມະຕິລົງໂທດຂອງສະຫະປະຊາຊາດສຳລັບ ສປປ.ເກົາຫຼີ.
(ແຫຼ່ງຄັດຈາກ VOV)